DTAC จับมือ TQM เพิ่มฐานลูกค้า
DTAC จับมือ TQM ร่วมเป็นพันธมิตรเพิ่มฐานลูกค้า 
19 ธ.ค. 2560

นางสาวปริศนา รัตนสุวรรณศรี ผู้อำนวยการอาวุโส สายงานการตลาดธุรกิจโพสต์เพด บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดเผยว่า การผนึกกำลังกันเป็นพันธมิตรระหว่างดีแทคและ บริษัท ทีคิวเอ็ม อินชัวร์รันส์ โบรคเกอร์ จำกัด ในครั้งนี้ นับเป็นครั้งแรกในการร่วมกันพัฒนาและต่อยอดธุรกิจ เป็นกลยุทธ์สำคัญที่ดีแทค เชื่อว่าความร่วมมือกับพันธมิตรในธุรกิจต่างๆที่จะช่วยนำเอานวัตกรรม สินค้าและบริการที่ สามารถตอบสนองความต้องการของลูกค้าได้มากยิ่งขึ้น
สำหรับแคมเปญมอบของขวัญในช่วงเทศกาลแห่งความสุข ลูกค้าของดีแทคและทีคิวเอ็มจะได้พบกับแพคเก็จพิเศษมากมาย ได้แก่ สำหรับสมาชิก BLUE MEMBER จะได้แถม พ.ร.บ. รถเก๋งส่วนบุคคล 50 สิทธิ์ ต่อเดือน ส่วนสมาชิก GOLD MEMBER เมื่อซื้อประกันรถเก๋งส่วนบุคคลกับทีคิวเอ็มตั้งแต่ 10,000 บาทขึ้นไป จะได้รับแถม พ.ร.บ. ขณะที่สมาชิก SILVER MEMBER เมื่อซื้อประกันรถเก๋งส่วนบุคคลตั้งแต่ 10,000 บาทขึ้นไป จะได้รับโค๊ต มูลค่า 323 บาท สำหรับซื้อ พ.ร.บ.
นอกจากนี้ในช่วงเทศกาลแห่งการท่องเที่ยวเช่นนี้ เพื่อเป็นการอำนวยความสะดวกในช่องทางออนไลน์ระหว่างการเดินทางของลูกค้า หากซื้อประกันเดินทางกับทีคิวเอ็มจะได้รับซิม GO! อินเตอร์ มูลค่า 399 บาท ไว้ใช้เดินทางท่องเที่ยวถึง 23 ประเทศทั่วโลก และอีกหนึ่งแพ็กเกจที่เป็นเสมือนการส่งมอบความห่วงใยไปยังบุคลากรวัยทำงานให้มีความอุ่นใจและมั่นใจตลอดการทำงานเพื่อให้ผลงานมีประสิทธิภาพสูงสุด เมื่อเปิดเบอร์ซิมนิคมมงคลกับดีแทค จะได้รับความคุ้มครองอุบัติเหตุส่วนบุคคลจากทีคิวเอ็มมูลค่า 100,000 บาท ฟรี ระยะเวลา 3 เดือน
อีกทั้ง ยังมีสิทธิพิเศษที่มากยิ่งขึ้นไปอีก สำหรับลูกค้า TQM รับสิทธิ์พิเศษเปิดเบอร์โทรศัพท์ของดีแทคใหม่ประเภทรายเดือน รวมถึงเบอร์สวยและเบอร์มงคลที่คัดสรรมาแล้ว โดยค่าแพ็กเกจรายเดือนลดสูงสุดถึง 50% ซึ่งเป็นข้อเสนอพิเศษสุดๆ ที่ดีแทคให้สำหรับลูกค้า TQM เท่านั้น นอกจากนี้ดีแทคยังแถมเน็ตความเร็วสูงสุด 3 GB ต่อเดือน นาน 3 เดือน ฟรี อีกด้วย โดยสิทธิพิเศษในแคมเปญมอบของขวัญในช่วงเทศกาลแห่งความสุข จะเริ่มให้บริการลูกค้าตั้งแต่วันที่ 15 ธ.ค. 60 – มิ.ย. 61 สามารถติดตามรายละเอียดได้ทาง dtac reward หรือ www.tqm.co.th และช่องทางการสื่อสารทาง LINE Facebook ของดีแทคและทีคิวเอ็ม
“ดีแทคและทีคิวเอ็มยังคงร่วมกันพัฒนาธุรกิจอย่างต่อเนื่อง เพื่อตอบสนองความต้องการของลูกค้า และผู้ที่จะได้รับประโยชน์มากที่สุดก็คือลูกค้านั่นเอง” ดร.อัญชลิน กล่าวทิ้งท้าย